Jou Voetpad Na Vrede (Sponsgevulde Hardeband)
Milanie Vosloo verstaan die hart, siel en lewens-dilemmas van vandag se vrou. Vandaar haar gewildheid as skrywer en openbare spreker. Afgesien van ’n vrou vir haar man, Johan, en ma vir haar kinders, Marizelle en Johan, is sy ook die Besturende Direkteur van haar eie reklame-agentskap, Uppe Marketing. Hierdie topverkopende outeur hanteer ook die rubriek "Siel van 'n vrou" in die tydskrif Lééf.
Dis oukei om bang te wees
Moenie bang of mismoedig wees nie, want die HERE is die Een wat
voor jou uitgaan. (Deuteronomium 31:8)
Ek was vir baie jare nogal skaam omdat ek – ondanks die feit
dat ’n mens tog weet ons Vader hou ons vas – dikwels so
bang is: vir mense, die onbekende en onsekerhede. Dit was totdat
ek Jörg Zink se sagte woorde oor vrees gelees het. Hy skryf: Ons
hoef nie vrees agter ’n vrolike gesig te verberg nie, nie met al ons
krag te weerstaan nie, ons nie met voortdurende wilsinspanning
wys te maak dat dit weg is nie. Die vrees hoort by ons. Dit is nie
’n vyand nie, maar ’n gas en ons aanvaar in die geloof dat die
Huisheer sterker is as hy. ’n Gas wat ook weer weggaan, wat ons
laat gaan wanneer hy nie meer wil bly nie.
As jy ook soms aan die bang-vir-môre-sindroom ly, kan dit
jou dalk bevry om te weet dat jy nie “vrees” hoef te vrees nie,
maar dit eerder waterpas in die oë kan kyk in die wete dat die
Hartshuisheer dit saam met jou trotseer. Dat Hy – wat doodsangs
belééf het – in jou bang lángs jou staan, in jou onsekerheid jou
vooruitgaan en wanneer jy beskerming nodig het, met sorg oor
Vrees kan ’n onwelkome metgesel wees wanneer jou ég mens-
likheid jou bang maak, maar dit kan ook ég goddelik wees as jy
dit saam met jou Vader hanteer.
Dankie dat U my hand neem
wanneer ek bang-hart is, Here.
You're reviewing: Jou Voetpad Na Vrede (Sponsgevulde Hardeband)